Да Ружанскага прыхода тады адносілася 11 вёсак — Байкі, Блізная, Уласовічы, Воля, Заполле, Калачы, Карам, Куляны, Манчыкі, Малочкі і Поланск — з якіх далей усіх былі Байкі. Меліся ў прыходзе цэрквы — могілкавая Уваскрасенская ў Ружанах, могілкавая Аляксандраўская ў Блізной і Георгіеўская ў Малочках. Было брацтва, з 1872 г. — прыхадское апякунства. Акрамя таго былі дзве царкоўныя школы: у Ружанах — з 1893 г. і ў Блізной — з 1885 г.; два народныя вучылішчы: у Ружанах — з 1845 г. і ў Палонску — з 1863 г. Зямлі царкоўнай у карыстанні прычта было 48 дзесяцін: прысядзібнай — 3, 65, ворнай — 36, і сенакоснай — 9.